יעקב בורק

יעקב בּוּרַק (נולד ב-11 באוקטובר 1948) הוא איש עסקים וסופר ישראלי; מייסדהּ של קרן הון סיכון "אוורגרין" ומחבר שלושה ספרים רבי-מכר. בורק נולד ב-1948 בקפריסין. הוריו, ניצולי השואה מהעיר קובל שבווהלין, גורשו לשם על ידי הבריטים כשהגיעו לארץ ישראל באוניית מעפילים. הוא גדל ביפו ובחולון. אביו היה מנהל חשבונות, אמו שרה בורק עסקה בחינוך. הוא סיים תואר ראשון בהנדסה בטכניון ואחר כך שירת כעתודאי בחיל הים. וכן למד קורס PMD במינהל עסקים באוניברסיטת הרווארד. בשנת 1975 הקים את חברת הייעוץ 'יישום מערכות'. בשנת 1984 שימש יועץ ארגוני של המערך במסע הבחירות לכנסת האחת עשרה. בשנת 1985 הוא עמד בראש כוח המשימה הכלכלי שיזם ראש הממשלה דאז, שמעון פרס, כדי לקדם את מעורבות אנשי העסקים היהודים בתפוצות בפעילות עסקית. בשנת 1987 ייסד את חברת ההשקעות "אוורגרין" - קרן הון סיכון ומהחלוצות בתחום הון הסיכון בישראל. בשנת 2005 העביר עם שותפו עופר נאמן את ניהול החברה לידי שותפם. בורק כיהן כיו"ר ארגון "מעלה" - עמותה שמעודדת עסקים לפעול מתוך אחריות סביבתית וחברתית. בורק הוא יו"ר "ארגון מידות" המנסה ליצור תו תקן לארגוני המגזר השלישי בישראל ופועל למדידה ודירוג של עמותות. וכן היה שותף בהקמת מיזם "עיגול לטובה". היה בעל טור בירחון "דה מרקר" ובעיתון "הארץ", שבו כתב על נושאים שבין פסיכולוגיה לכלכלה. פרסום מאמריו ב"הארץ" הופסק "לאחר שהתגלו בחלקם חריגות ממה שנראה למערכת כשימוש ראוי במקורות למאמר". בשנת 2013 יזם את הקמת כתב העת הדיגיטלי "אלכסון", המפרסם מאמרים בתחומי המדע, הפילוסופיה, התרבות והאמנות. בורק מתגורר בתל אביב. הוא נשוי בשנית לנחמה, ואב לשני ילדים מנישואיו הראשונים. השתתף כשחקן בסדרת הטלוויזיה 30 ש"ח לשעה. האם שימפנזים חושבים על פרישה?, הוצאת כנרת וזמורה ביתן, 2007. הספר קיים גם בגרסה מוקלטת. רעש - קווים לדמותה של הפרעה תרבותית, הוצאת כנרת, זמורה-ביתן, 2009. הספר קיים גם בגרסה מוקלטת. מדוע טייסי קמיקזה חובשים קסדות, על הדחקה, חרטה ותקווה, הוצאת עם עובד 2011. הספר קיים גם בגרסה מוקלטת. איך מוצאים חתול שחור בחדר חשוך, הוצאת כנרת, זמורה-ביתן, 2013. פעם כשאהיה יותר צעיר, הוצאת כנרת, זמורה-ביתן, 2016. מדיה וקבצים בנושא יעקב בורק בוויקישיתוף אתר האינטרנט הרשמי של יעקב בורק רשימת הפרסומים של יעקב בורק, בקטלוג הספרייה הלאומית יעקב בורק באתר חדשות מחלקה ראשונה. שירי לב-ארי, איך לעשות כסף או לפחות להיות מאושר, באתר הארץ, 27 באוגוסט 2007. אביבה לורי, למה אנשים עושים מה שהם עושים? שאלה שאפשר לשאול את יעקב בורק, באתר הארץ, 2 במרץ 2011. קובי מידן, חוצה ישראל - שיחה עם יעקב בורק על ספרו " מדוע טייסי קמיקזה חובשים קסדות" יקי מנשנפרוינד, הארכיאולוגיה של הידע, באתר העין השביעית, 23 באוגוסט 2012 מידות - דירוג אפקטיביות של עמותות. קורות משפחת בורק מהעיר קובל. יעקב בורק, במיזם "אישים" לתיעוד היצירה הישראלית יעקב בורק, דף שער בספרייה הלאומית מכּתביו: ועכשיו שקט, בבקשה, באתר TheMarker‏, 2 באפריל 2009. שירת הסירנות, באתר TheMarker‏, 24 ביוני 2008. האם הבעות פנים של אדם עשויות להסגיר את סודותיו?, באתר הארץ, 3 במאי 2012. בזכות המבוכה ובגנות הטיח, באתר הארץ, 16 במרץ 2012. מה גורם לנו לא לזהות את המגבלות שלנו, באתר הארץ, 12 באפריל 2012. אוהבים את עצמנו קצת יותר מדי, באתר הארץ, 7 בינואר 2012. אני מאשים, לשווא, באתר הארץ, 23 בדצמבר 2011. האוגרים בע"מ: בין פסיכולוגיה לכלכלה, באתר TheMarker‏, 25 בינואר 2009. אגם ויקטוריה ודוד אלברט, באתר הארץ, 15 בפברואר 2012. שיעורי בית, באתר הארץ, 1 במרץ 2012. המבחן של מבחן התוצאה, באתר הארץ, 18 במאי 2012. למה בימינו אי אפשר לברוח מהחרטה, באתר הארץ, 27 ביולי 2012. אתר "אישים" יעקב בורק, חמישה משפטים יותר מדי - יעקב בורק מתנצל ונפרד, באתר הארץ, 24 באוגוסט 2012